L 42/10
LT
Europos Sąjungos oficialusis leidinys
2022 2 23
(5)
Įgyvendinimo sprendimo (ES) 2021/641 priedas neseniai iš dalies pakeistas Komisijos įgyvendinimo sprendimu (ES) 2022/198 (4) po LPPG protrūkių tarp naminių arba nelaisvėje laikomų paukščių Bulgarijoje, Vokietijoje, Ispanijoje, Prancūzijoje, Vengrijoje, Nyderlanduose, Lenkijoje ir Portugalijoje, į kuriuos reikėjo atsižvelgti tame priede;
(6)
po Įgyvendinimo sprendimo (ES) 2022/198 priėmimo dienos Čekija, Danija, Vokietija, Ispanija, Prancūzija, Italija, Nyderlandai, Lenkija ir Portugalija pranešė Komisijai apie naujus H5N1 potipio LPPG protrūkius to įgyvendinimo sprendimo priede nurodytų teritorijų ribose arba už tų ribų esančiuose ūkiuose, kuriuose auginami naminiai ar nelaisvėje laikomi paukščiai;
(7)
Rumunija taip pat pranešė Komisijai apie vieną H5N1 potipio LPPG protrūkį tos valstybės narės Jalomicos apskrityje esančiame ūkyje, kuriame auginami naminiai ar nelaisvėje laikomi paukščiai;
(8)
Jungtinė Karalystė, kiek tai susiję su Šiaurės Airija, irgi pranešė Komisijai apie labai patogeniško H5N1 potipio paukščių gripo protrūkį ūkyje, kuriame laikomi naminiai ar nelaisvėje laikomi paukščiai.
Pagal Susitarimą dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos (toliau – Susitarimas dėl išstojimo), visų pirma pagal Protokolo dėl Airijos ir Šiaurės Airijos 5 straipsnio 4 dalį kartu su to Protokolo 2 priedu, pasibaigus Susitarime dėl išstojimo numatytam pereinamajam laikotarpiui Reglamentas (ES) 2016/429 ir juo grindžiami Komisijos aktai taikomi Jungtinei Karalystei ir jos teritorijoje, kiek tai susiję su Šiaurės Airija.
Todėl Įgyvendinimo sprendime (ES) 2021/641 nustatytos neatidėliotinos priemonės taikomos Jungtinėje Karalystėje, kiek tai susiję su Šiaurės Airija;
(9)
Čekijos, Danijos, Vokietijos, Ispanijos, Prancūzijos, Italijos, Nyderlandų, Lenkijos, Portugalijos, Rumunijos ir Jungtinės Karalystės, kiek tai susiję su Šiaurės Airija, kompetentingos institucijos ėmėsi būtinų ligos kontrolės priemonių, kurių reikalaujama pagal Deleguotąjį reglamentą (ES) 2020/687, be kita ko, aplink šių protrūkių vietas nustatydamos apsaugos ir priežiūros zonas;
(10)
bendradarbiaudama su Čekija, Danija, Vokietija, Ispanija, Prancūzija, Italija, Nyderlandais, Lenkija, Portugalija, Rumunija ir Jungtine Karalyste, kiek tai susiję su Šiaurės Airija, Komisija išnagrinėjo ligos kontrolės priemones, kurių ėmėsi tos valstybės narės ir Jungtinė Karalystė, kiek tai susiję su Šiaurės Airija, ir įsitikino, kad susijusių valstybių narių ir Jungtinės Karalystės, kiek tai susiję su Šiaurės Airija, kompetentingų institucijų nustatytų apsaugos ir priežiūros zonų Čekijoje, Danijoje, Vokietijoje, Ispanijoje, Prancūzijoje, Italijoje, Nyderlanduose, Lenkijoje, Portugalijoje, Rumunijoje ir Jungtinėje Karalystėje, kiek tai susiję su Šiaurės Airija, ribos yra pakankamai toli nuo ūkių, kuriuose patvirtinti nauji LPPG protrūkiai;
(11)
šiuo metu Įgyvendinimo sprendimo (ES) 2021/641 priede nėra išvardytų Rumunijos apsaugos zonų ir Jungtinės Karalystės, kiek tai susiję su Šiaurės Airija, apsaugos ir priežiūros zonų;
(12)
kad būtų išvengta bet kokių nereikalingų Sąjungos vidaus prekybos sutrikdymų ir trečiųjų šalių sudaromų nepagrįstų prekybos kliūčių, būtina bendradarbiaujant su Čekija, Danija, Vokietija, Ispanija, Prancūzija, Italija, Nyderlandais, Lenkija, Portugalija, Rumunija ir Jungtine Karalyste, kiek tai susiję su Šiaurės Airija, skubiai Sąjungos lygmeniu apibrėžti šių valstybių narių ir Jungtinės Karalystės, kiek tai susiję su Šiaurės Airija, apsaugos ir priežiūros zonas, kurias tos valstybės nustatė pagal Deleguotąjį reglamentą (ES) 2020/687;
(13)
todėl Įgyvendinimo sprendimo (ES) 2021/641 priede išvardytos Čekijos, Danijos, Vokietijos, Ispanijos, Prancūzijos, Italijos, Nyderlandų, Lenkijos, Portugalijos ir Rumunijos zonos turėtų būti iš dalies pakeistos;
(14)
be to, į Įgyvendinimo sprendimo (ES) 2021/641 priedą turėtų būti įtraukta Rumunijos apsaugos zona ir Jungtinės Karalystės, kiek tai susiję su Šiaurės Airija, apsaugos ir priežiūros zonos;
(4) 2022 m. vasario 9 d.
Komisijos įgyvendinimo sprendimas (ES) 2022/198, kuriuo iš dalies keičiamas Įgyvendinimo sprendimo (ES) 2021/641 dėl neatidėliotinų priemonių, susijusių su labai patogeniško paukščių gripo protrūkiais tam tikrose valstybėse narėse, priedas (OL L 31, 2022 2 14, p. 56).